钦定古今图书集成/理学汇编/学行典/第246卷 > 沈大政
## 钦定古今图书集成/理学汇编/学行典/第246卷 > 沈大政

按《嘉兴府志》：“‘沈大政，字为吾，性醇谨恬静，事亲孝，待
庶弟有恩，分居时曲体父心，让己所置产与弟。凡亲
戚子女无依者，每抚养。至婚嫁，遇人急难，尝救恤。念
支裔无序，修家谱以敦族谊，创祭田以赡祀礼。晚年
慕周鼎支之为人，构南桐书屋以自娱，号清修五友’。
盖指桐、荷、兰、竹、梅也。崇祯初，举乡饮大宾。”